‘ไทยสมุทร’ขันนอตรับเปิดเสรี
ไทยสมุทรทุ่ม 200 ล้านบาท พัฒนาไอที ลดต้นทุนลง 20% รับแข่งขันเสรี
18 ธ.ค. 2555

ไทยสมุทรทุ่ม 200 ล้านบาท พัฒนาไอที ลดต้นทุนลง 20% รับแข่งขันเสรี 
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า ในปีหน้าบริษัทจะมีต้นทุนในส่วนของค่าใช้จ่ายดำเนินงานลดลงประมาณ 1520% ซึ่งเป็นผลมาจากระบบคอมพิวเตอร์ที่ได้ใช้งบลงทุนไปประมาณ 200 ล้านบาท เสร็จสมบูรณ์ ทำให้การบริหารงานภายในองค์กรมีประสิทธิภาพมากขึ้น
“ในอนาคตเมื่อมีการเปิดเสรี เรื่องต้นทุนการแข่งขันถือเป็นหัวใจหลักที่ทุกบริษัทต้องลดลงให้ได้ เมื่อเทคโนโลยีถูกลงก็สามารถหาซื้อมาใช้ได้ง่ายขึ้น เราก็วิเคราะห์ข้อมูลได้ตรงจุด ตรงกับความต้องการของลูกค้า ซึ่งต่อไปเมื่อทุกอย่างเข้าที่แล้ว สุดท้ายผลประโยชน์ก็จะตกมาอยู่กับลูกค้า ต่อไปความคุ้มครองอาจเท่าเดิม แต่ได้เบี้ยถูกลง หรือถ้าเบี้ยเท่าเดิม แต่ก็ได้ความคุ้มครองมากขึ้น” นางนุสรา กล่าว
อย่างไรก็ตาม ล่าสุดบริษัทได้ออกแบบประกันใหม่ “ออมสบาย” จ่ายเบี้ย 5 ปี คุ้มครอง 10 ปี ก็ได้รับการตอบรับเป็นอย่างดี โดยมุ่งจับกลุ่มคนทำงานอายุ 2555 ปี ในกรุงเทพฯ และจังหวัดหัวเมืองเป็นหลัก มีรายได้เดือนละ 2.5 หมื่นบาทขึ้นไป ค่าเบี้ยเฉลี่ยอยู่ที่ปีละ 3 หมื่นบาท
สำหรับแบบ “เปลี่ยนได้ตามใจ” นั้น จับกลุ่มอายุ 35-50 ปี เป็นผู้นำครอบครัว ที่ต้องการความยืดหยุ่นเรื่องการเงิน ค่าเบี้ยเฉลี่ยตั้งแต่เดือนละ 400-4,000 บาท 
ทั้งนี้ ในช่วง 10 เดือนแรกของปีนี้ บริษัทมีเบี้ยใหม่ 3,425 ล้านบาท เติบโต 44% เมื่อเทียบกับช่วงเดียวกันของปีก่อน และมีเบี้ยต่ออายุ 8,388 ล้านบาท เพิ่มขึ้น 8% เมื่อเทียบกับช่วงเดียวกันของปีก่อน ซึ่งสภาพการแข่งขันโดยรวมยังรุนแรงอยู่ แต่คาดว่าบริษัทจะได้ยอดตามเป้า